शीर्षक: कोरोना वैक्सीन: ऑस्ट्रेलिया ने कहा, टीका निर्यात पर पाबंदी पर पुनर्विचार करे यूरोपीय आयोग\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
यह पहली बार हुआ है जब नए नियमों को लागू किया गया है जिसके तहत यूरोपीय यूनियन को निर्यात पर रोक लगाने का अधिकार है अगर दवा बनाने वाली कंपनी यूरोपीय देशों के प्रति अपनी सभी शर्तों का पालन नहीं करता है.

इटली की सरकार ने ऑस्ट्रेलिया के लिए कोरोना की ऑक्सफ़ोर्ड-एस्ट्राज़ेनेका वैक्सीन के निर्यात को रोक दिया है.

इस फ़ैसले से वैक्सीन के ढाई लाख डोज़ पर असर पड़ा है, जो एस्ट्राज़ेनेका की इटली स्थित केंद्र पर बनीं हैं.

यूरोपीय संघ में इटली पहला ऐसा देश है, जिसने ईयू के नए नियम का इस्तेमाल किया है. 

समाप्त

ऑस्ट्रेलिया का कहना है कि वैक्सीन की एक खेंप न आने से उसके वैक्सीनेशन कार्यक्रम पर कोई ज़्यादा प्रभाव नहीं पड़ेगा.

ऑस्ट्रेलिया के प्रधानमंत्री स्कॉट मॉरिसन ने कहा कि उन्होंने इस फ़ैसले पर दोबारा विचार करने के लिए कहा है, लेकिन वो इस बात को समझते हैं कि इटली ने ऐसा फ़ैसला क्यों किया है.

उनका कहना था, "इटली में रोज़ाना क़रीब 300 लोग मर रहे हैं. और इसलिए मैं इसको अच्छे से समझ सकता हूं कि इटली और यूरोप के कई दूसरे देशों में किस स्तर पर लोगों में घबराहट होगी."

रिपोर्ट्स के मुताबिक़ यूरोपीय आयोग ने इटली के इस फ़ैसले का समर्थन किया है.

एस्ट्राज़ेनेका ने यूरोपीय संघ के सदस्य देशों को साल के पहले तीन महीनों में जितनी वैक्सीन देने का वादा किया था, उसका 40 फ़ीसद वो देने के रास्ते पर हैं. कंपनी का कहना है कि इसकी वजह प्रोडक्शन की समस्या है.

इस साल जनवरी में उस समय इटली के प्रधानमंत्री रहे जुसेपे कोंटी ने कहा था कि एस्ट्राज़ेनेका और फ़ाइज़र की ओर से वैक्सीन की सप्लाई में देरी स्वीकार्य नहीं है. उन्होंने दोनों कंपनियों पर आरोप लगाया था कि वे अपने अनुबंध का उल्लंघन कर रहे हैं.

कोरोना के ख़िलाफ़ वैक्सीनेशन कार्यक्रम की धीमी गति पर यूरोपीय संघ की काफ़ी आलोचना हुई है.

वैक्सीन स्कीम के तहत यूरोपीय संघ ने अपने सदस्य देशों की ओर से वैक्सीन की ख़रीदारी की बातचीत की थी. वैक्सीन स्कीम पिछले साल जून में शुरू की गई थी.

इटली की सरकार के फ़ैसले के बाद यूरोपीय संघ या एस्ट्राज़ेनेका की ओर से कोई आधिकारिक बयान नहीं आया है.

ऑस्ट्रेलिया ने पिछले सप्ताह अपने यहाँ वैक्सीनेशन कार्यक्रम शुरू किया था. वहाँ फ़िलहाल फ़ाइज़र/बायोएनटेक की वैक्सीन लगाई जा रही है. 

शुक्रवार से वहाँ एस्ट्राज़ेनेका की वैक्सीन लगाई जानी थी.

इटली ने क्या कहा...